চট্টগ্রামের চন্দনাইশ উপজেলার সাতবাড়িয়া ইউনিয়নের নগরপাড়া রন্ন্যার বাড়ি থেকে ভগবানহাট পর্যন্ত সড়ক চলাচল অযোগ্য হয়ে পড়েছে। সড়কটি দীর্ঘ কয়েক বছর সংস্কারের মুখ দেখেনি। ব্রিক সলিং এ সড়কে মশা মার্কেট থেকে রন্ন্যার বাড়ি পর্যন্ত চলাচলের করুণ দুর্দশা এ সড়ক দিয়ে প্রতিদিন স্থানীয় বাসিন্দারা ছাড়াও স্কুল-কলেজ, মাদরাসা পড়ুয়া ছাত্রছাত্রী, চাকরিজীবী ও পথচারীসহ বিভিন্ন ইউনিয়নের লোকজন চলাচল করে থাকেন। এ ব্যাপরে স্থানীয় কামাল ফকির ও আলমগীর সওদাগর বলেন, প্রতিবার নির্বাচন এলে জন প্রতিনিধিরা কার্পেটিং ও সংস্কার হবে বলে এলাকাবাসীকে আশ্বস্ত করেন। পরে সেসব জনপ্রতিনিধিরা সুনজর দেন না, তাদের কোনো খবর থাকে না।